شەفەق نیوز/ لیز تراس خانمە سەرۆک
وەزیرەیل بەریتانیا، ئمڕوو پەنجشەممە، دەسکیشانەوەی لە سەرۆکایەتی حزب پارێزەرەیل خاوەن
دەسەڵات راگەیان.
میدیایل راگەیانن بەریتانیا وتن: لیز تراس
خانمە سەرۆک وەزیرەیل بەریتانیا، وە فەرمی دەسکیشانەوەی لە سەرۆکایەتی حکومەت راگەیان،
دویای ئەو ئاژاوە لەناو حکومەتەگەی لەی دوو رووژ گوزەشتە، دویاتریان دەسکیشانەوەی خانمە
وەزیر دەرەوە بوی.
وتیش: تراس وتیە لە پۆستەکەی مینێد تا حزبەگە
ریبەر نوویگ هەڵوژێد.
تراس لە وتاریگ لە داونیژگ ستریت وت: پۆستەگەی
لە سای نائارامییگ وەرگرد و لەسایەی نیگەرانی خانەوادەیل لە داین پویل فاتورەیل و لەسای
جەنگ لە ئۆکرانیا و نائارامی ئابووری لە ئاست جەهانی، وتیش: لەلایەن حزب پارێزەرەیل
پەسەن کریام وەتەقەلای ئاڵشتکردن رەوشەێل، و پەیمان خوەمان لە مسۆگەرکردن نرخ وزە و
پیمەی نیشتمانی وەجی هاوردیمن، و نووڕینیگ ئەرا کەمکردن باجەیل دانایمن.
هەمیش وت: وە نووڕین رەوشەگە، زانم ک نیەتوەنم
ئەو ئەرکە ک لەلایەن حزب پارێزەرەیل ئەرای پەسەن کریامە جیوەجی بکەم، قسە وەرد شاه
چارڵز سێیەم کردم و ئاگاداری کردم ک من بڕیار دەسکیشانەوە لە حزب پارێزەرەیل دامە،
وەگەرد وەردەوامی لە کار سەرۆکایەتی حکومەت تا ئەوەنە کەسیگ لەشوینم هەڵوژیەێد.
ئی دەسکیشانەوە تەنیا دویای ٦ هەفتە لە
وەرگردن پۆست سەرۆک وەزیرەیل هات.
